google/wiki40b huggingface dataset:
आर्थिक असार

आर्थिक असार एक एसी स्थिति है जहां सम्पति कीमते अपनी आन्तरिक मूल्यो से ज़्यादा है और कभी भी किसी बुलबुले के समान फट सकती है। क्योंकि आन्तरिक मूल्यो का वास्तविक बाज़ारो पर्यवेक्षण करना कठिन है, आर्थिक असारे अक्सर पुनरावलोकन मे ही जान सकते है जब कीमते गिरनी लगती है। सट्टेबाज़ी आर्थिक असारो क मुख्य कारण है। कुछ अर्थशास्त्रियो मे एसी प्रतिभास के घटित होने मे असहमती है।

इतिहास

सन १६३७ में नेथरलैंड्स में सुर्खो की अनुबन्द कीमतें असाधारण उच्च स्तर पर रहीं और फिर ध्वन्स हो गईं। सुर्ख फूलो की कीमतें एक कुशल कारीगर के वार्षिक वेतन से १० गुना ज़्यादा थी और लोग बड़ी मात्रा मे खरीदने लगे। जब कीमते गिरनी लगी तो बहुत से लोगों का नुकसान हुआ। इसलिए इस घटना को सुर्ख उन्माद भी कहा जाता है।

प्रभाव

असारो का प्रभाव आर्थिक विचारों के कई स्कूलों के बीच बहस हुआ है; ये आम तौर पर फायदेमंद नहीं माना जाता है, लेकिन इनके निर्माण और विनाश कितान हानिकारक है, इस विषय पर अब भी चर्चा हो रही है।
मुख्यधारा के अर्थशास्त्रियों का मान्ना है कि असारो की भविष्यवाणी नहीं की जा सकती और इनके निर्माण का निवारण करना आर्थिक मन्दी का कारण बन सकता है। इसलिए यह अर्थशास्त्री मानते है कि असारो के टूट्ने के बाद ही मौद्रिक और राजकोषीय नीति के साथ इनसे निपटना उपयुक्त है।

खर्च पर प्रभाव

अन्त मे जब असारे टूट जाते है, तो जिन लोगो के पास अधिमूल्यांकित संपत्ति है, आमतौर पर कम धन की भावना का अनुभव करते है और विवेकाधीन खर्च में कटौती करते हैं और उसी समय आर्थिक विकास में बाधा उत्पन्न होता है या बदतर, आर्थिक मंदी को तीक्ष्ण करते है।

संभावित कारण

आज तक, इस घटना की व्याख्या करने के लिए कोई व्यापक रूप से सिद्धांत स्वीकार करने के लिए नही है। हाल ही में कंप्यूटर जनित एजेंसी मॉडल अत्यधिक लाभ उठाने से असारो के पैदा होने का मुख्य कारक हो सकता है।

चलनिधि आधिक्य

असारो का एक संभावित कारण है अत्यधिक मौद्रिक तरलता वित्तीय प्रणाली में, जिसकी वजह से बैंकों अनुपयुक्त उधार देते है। सीधे शब्दों में कहें, जब बहुत ज्यादा पैसे भी कुछ संपत्ति पीछा कर रहा है, तब आर्थिक असार अक्सर होते हैं। अत्यधिक मौद्रिक तरलता इसका मुख्य कारण है।

डॉट कॉम बुलबुला

डॉट कॉम बुलबुला, एक ऐतिहासिक सट्टा बुलबुला जो १९९७-२००० के बीच लगभग बीता था। औद्योगिक देशों में शेयर बाजारों में अपनी इक्विटी मूल्य इंटरनेट क्षेत्र में विकास से तेजी से बढ़ोतरी हुई और फिर सन २०००-२००२ के बीच इनकी इक्विटी का मूल्य ढह गया।

महा मन्दी

दिसंबर 2007 में शुरू हुई जो चल रहे एक चिह्नित वैश्विक आर्थिक गिरावट हैऔर सितंबर 2008 में एक विशेष रूप से तेज मोड़ ले लिया है। इस मन्दी का परिनाम अब तक चल रहा। आर्थिक संकट के प्रारंभिक चरण एक वित्तीय तरलता संकट के साथ शुरू हुआ था। यह असार अमेरिका मे पहले फुटा, जब घरो की औसत कीमते अपने चरम के बाद गिरावट शुरू कर दिया था।
यूरोप में कई देशों के लिए एक दूसरे मंदी पड़ा और इन देशो मे संप्रभु ऋण संकट की आर्थिक दुष्प्रभाव पडा।
पुनर्वसु नक्षत्र

पुनर्वसु हिन्दु ज्योतिष के अनुसार आकाश में स्थित एक नक्षत्र होता है। इसमें दो दीप्तिमान तारे हैं जो मिथुन नक्षत्र मंडल में आते हैं, जिन्हें कैस्टर एवं पॉल्लक्स कहा जाता है। 
मलयालम भाषा में पुनर्थम और दक्षिण भारत में इसे पुनर्पुषम कहा जाता है।
पॉलीन्या

पॉलीन्या (रूसी: полынья अर्थ बर्फ का छेद) चारों ओर से समुद्री बर्फ से घिरा एक खुले पानी का क्षेत्र है। इसका प्रयोग भौगोलिक अर्थों मे उन आर्कटिक या अंटार्कटिक समुद्री क्षेत्रों के लिए किया जाता है जिनका पानी वर्ष के अधिकतर समय जमता नहीं है।
यह एक रूसी शब्द है और वर्तमान अर्थों मे सबसे पहले इसका प्रयोग 19 वीं सदी के ध्रुवीय अन्वेष्कों ने समुद्र के नौगम्य भाग का वर्णन करने के लिए किया था। हाल के दिनों मे भूमंडलीय ऊष्मीकरण (ग्लोबल वार्मिंग) के चलते कुछ पॉलीन्या जैसे वेडल पॉलीन्या अपने मूल आकार से काफी बड़ा आकार ग्रहण कर चुके हैं।
२०१२ औरोरा गोलीबारी

गोलीबारी

गोलीबारी ९ क्रमांक के सिनेमाघर पर हुई जो सेंच्युरी १६ मल्टीप्लेक्स (सिनेमार्क द्वारा संचालित), टाउन सेंटर औरोरा शौपिंग मॉल, १४३०० इ, आलमेडा अवेन्यु में स्थित है। पुलिस के अनुसार हत्यारे ने टिकट ख़रीदा व सिनेमाघर में जा कर पहली पंक्ति में अपना स्थान ग्रहण किया। फ़िल्म शुरू होने के लगभग २० मिनट बाद वह इमारत से बाहर एक आपातकालीन मार्ग से आया व अपनी कार की ओर बढ़ा जो निकास द्वार के निकट खड़ी थी। वहाँ उसने सुरक्षात्मक कपडे पहने व अपनी बंदूक निकाल लि। फ़िल्म शुरू होने के आधे घंटे के बाद पुलिस के अनुसार वह पुनः निकास द्वार से सिनेमाघर में घुसा। उसने काले कपडे, गैस मास्क, एक लोडबियरिंग की जैकेट, हेलमेट, व दस्ताने पहन रखे थे।
मोनिका कपिल मोहता

प्रारंभिक जीवन और शिक्षा

मोहता का जन्म नई दिल्ली में जय सिंह कपिल और वेद कपिल के घर हुआ था। एयरफोर्स स्कूल से अपनी स्कूली शिक्षा पूरी करने के बाद, उन्होंने सेंट स्टीफन कॉलेज, दिल्ली विश्वविद्यालय से स्नातक की उपाधि प्राप्त की और उसी विश्वविद्यालय से मास्टर डिग्री प्राप्त की। उनकी शादी एक मेडिकल डॉक्टर, लेखक और करियर डिप्लोमेट डॉ मधुप मोहता से हुई है। उनके एक पुत्र, सिद्धान्त और एक पुत्री, संस्कृती है। वह 1985 में भारतीय विदेश सेवा में शामिल हुईं।

काम का अनुभव

मोहता ने नई दिल्ली में विदेश मंत्रालय में संयुक्त सचिव और अतिरिक्त सचिव (दक्षिण) के रूप में कार्य किया और एशिया-प्रशांत क्षेत्र के एक बड़े हिस्से के साथ भारत के संबंधों की देखभाल की। उन पर ऑस्ट्रेलिया, ब्रुनेई, कम्बोडिया, पूर्वी तिमोर, फिजी, इंडोनेशिया, लाओस, मलेशिया, न्यूजीलैंड, पापुआ न्यू गिनी, फिलीपींस, सिंगापुर, थाईलैंड, वियतनाम और सभी प्रशांत द्वीप देशों से संबंधित सभी राजनीतिक और द्विपक्षीय मामलों की ज़िम्मेदारी थी। नए नालंदा विश्वविद्यालय के विकास से संबंधित कार्य की ज़िम्मेदारी रखते हुए विदेश मंत्रालय में भी वह विभागाध्यक्ष रहीं। वह भारतीय विदेश सेवा संस्थान की डिप्टी डीन थीं।
वह जुलाई 2011 से जनवरी 2015 तक पोलैंड और लिथुआनिया में भारत की राजदूत थीं। उन्होंने 2006 से 2011 तक यूनाइटेड किंगडम में भारत के उच्चायोग में नेहरू केंद्र और मंत्री (संस्कृति) के निदेशक के रूप में कार्य किया, सांस्कृतिक और सामुदायिक देखभाल ब्रिटेन में भारत के लिए कार्य। इससे पहले वह 2005 से 2006 तक भारतीय सांस्कृतिक संबंध परिषद (आई सी सी आर) की उप महानिदेशक थीं। विदेश मंत्रालय में, उन्होंने निदेशक और संयुक्त सचिव (पाकिस्तान), निदेशक (खाड़ी), निदेशक (बाहरी प्रचार), उप प्रवक्ता, निदेशक (संयुक्त राष्ट्र राजनीतिक), विशेष कर्तव्य पर अधिकारी (प्रेस संबंध), अवर सचिव (विदेश सेवा संस्थान) और अवर सचिव (दक्षिणी अफ्रीका) के पद पर कार्य किया।
वह फ्रांस, नेपाल और थाईलैण्ड में भारतीय दूतावासों और पेरिस में यूनेस्को में भारत के स्थायी प्रतिनिधिमंडल में भी काम कर चुकी हैं।
थाई एयरवेज़ इंटरनेशनल

शुरूआती दौर

थाई एयरवेज का प्रारम्भ स्कॅन्डिनेवियन एयरलाइन्स एवं थाईलैंड की घरेलु विमान कंपनी थाई एयरवेज कंपनी के बीच संयुक्त उपक्रम से हुआ था। स्कॅन्डिनेवियन एयरलाइन्स (सास ) ने इस समझौते में ३०% शेयर्स अपने पास रखे थे। स्कॅन्डिनेवियन एयरलाइन्स ने शुरूआती चरणों में ऑपरेशंस, प्रबंधन एवं ट्रेनिंग सुविधाएं प्रदान की थी, ताकि ये एयरलाइन्स एक विश्वस्तरीय एयरलाइन्स बन सके।
इस कंपनी ने अपनी पहली कमर्शियल फ्लाइट १ मई १९६० को भरी थी। ये उड़ाने बैंकाक से ९ विदेशी क्षेत्रो (एशिया के अंदर ही) के लिए भरी गयी थी। स्थापना के १७ वर्षों के बाद १९७७ में थाई एयरवेज ने स्कॅन्डिनेवियन एयरलाइन्स से बाकी बचे हुए शेयर खरीद लिया एवं पूर्णतया थाई सरकार द्वारा चलने वाली कंपनी हो गयी। १४ मई १९७७ को थाई ने लुफ्थांसा, एयर कनाडा, स्कॅन्डिनेवियन एयरलाइन्स, एवं यूनाइटेड एयरलाइन्स के साथ मिलकर स्टार एयरलाइन्स की स्थापना की जो विश्व की सबसे बड़ी एयर लाइन्स गठबंधन थी।
२००० के आखिरी वर्षो में कई आंतरिक एवं बाह्य कारणों जैसे तेल के मूल्यों में वृद्धि, अशांत घरेलु राजनितिक माहौल, विश्व्यापी मंडी ने इस एयरलाइन्स के आगे बढ़ने में काफी रुकावटे पेश की। लेकिन जल्द ही इस कंपनी ने मुसीबतो को पार करते हुए २००९ के Q२ में २.५ बिलियन बहाट की लाभ हासिल की।

यूनिफार्म

थाई एयरवेज की परिधान पालिसी के अंतर्गत फ्लाइट के दौरान यूनिफार्म चेंज करने की पालिसी हैं। अंतरराष्ट्रीय फीमेल फ्लाइट अटेंडेंट्स के लिए ये जरुरी हैं की वो फ्लाइट के दौरान अपने कॉर्पोरेट पर्पल सूट को बदल कर पारम्परिक थाई साड़ी पहने।
थाई एयरवेज पर्यावरण के प्रति काफी समर्पित हैं एवं ये एशिया की पहली एयरलाइन्स होगी जिसके विमान बायो फ्यूल पे उड़ेंगे। ऐसा करने के पीछे मुख्य उद्देश्य कार्बन डाइऑक्साइड उत्सर्जन को कम करना हैं।
आयताकार बस्तियां

यह एक प्रमुख मानव बस्ति प्रतिरुप हैं जो प्रायः ग्रामीण क्षेत्रों मे देखा जाता हैं। जो मानव बस्तियों के
शिवसूत्र

शिवसूत्र उन ७७ सूत्रों के समूह को कहते हैं जो काश्मीरी शैव दर्शन के आधार हैं। इनके रचयिता वसुगुप्त माने जाते हैं जिनका समय ९वीं शताब्दी है।
बालिय़ाडाङ्गी उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

बालिय़ाडांगी उपजिला बांग्लादेश के उत्तरी सीमान्तों में स्थित, रंगपुर विभाग के ठाकुरगाँओ जिले में स्थित है।
सुनन्दा पुष्कर

शशि थरूर से विवाह

अक्टूबर २००९ में वो एक दावत में शशि थरूर से मिलीं। थरूर २००७ में अपनी कनाडाई पत्नी क्रिस्टा गिल्स के साथ भारत आ गये थे। उनके लोकसभा के लिए चुने जाने के बाद, सुनन्दा का २०१० में शशि थरूर के साथ विवाह हुआ। दम्पति का केरल में मलयाली विवाह पद्धति से उत्सव मनाया गया। यह दोनों का तीसरा विवाह है।

आईपीएल विवाद

२०१० में तत्कालीन कोच्चि आईपीएल टीम को सुनन्दा पुष्कर मिडिया के सामने आई। वो तत्कालीन विदेश राज्य मंत्री शशि थरूर के साथ दिखी थीं। थरूर पर सुनन्दा के नाम पर कोच्चि टीम से ₹ ७० करोड़ भ्रष्ट तरीके से अपने नाम करने के आरोप लगे थे। इस विवाद के अनुसार थरूर ने सुनन्दा को मोहरा बनाया था।

ट्विटर विवाद

१५ जनवरी २०१४ को पुष्कर ने अपने पति के ट्विटर खाते में, कथित तौर पर पाकिस्तानी पत्रकार मेहर तरार द्वारा उनके पति थरूर को भेजे गये संदेशों को प्रकाशित किया था, जिनसे लगता था कि उन दोनों के बीच सम्बंध हैं। उसके बाद ट्विटर पर तरार और पुष्कर के मध्य विवाद बढ़ता गया। थरूर ने विवाद को ख़त्म करने का प्रयास किया लेकिन विवाद बढ़ता गया और विवाद का अन्त तब हुआ जब थरूर और सुनन्दा ने एक संयुक्त बयान जारी करते हुए कहा था, "हमारा वैवाहिक जीवन सुख से बीत रहा है और हम चाहते हैं कि यह ऐसा ही रहे।"

निधन

एक ट्विटर विवाद के एक दिन बाद, १७ जनवरी २०१४ को, नई दिल्ली के चाणक्यपुरी क्षेत्र के लीला महल हॉटेल में कमरा संख्या ३४५ में सुनन्दा मृत पायीं गई। जब वो देर शाम तक जगी तो उनके पति शशि थरूर ने उन्हें सबसे पहले मृत पाया। उन्होंने पुलिस को सुचित किया जिसके बाद उनका शव परीक्षा के लिए भेज दिया गया।
प्रतिभा राय

जीवन

प्रतिभा राय का जन्म 21 जनवरी 1941 में जगतसिंहपुर जिले के बालीकुडा क्षेत्र के एक गाँव में हुआ।
राष्ट्रीय प्रौद्योगिकी संस्थान, पुडुचेरी

राष्ट्रीय प्रौद्योगिकी संस्थान, पुडुचेरी कराईकल, पुडुचेरी में स्थित राष्ट्रीय महत्व का संस्थान है।इसकी  स्थापना २०१० में हुई थी। इसे 'एनआईटी पुडुचेरी' या 'एनआईटी कराईकल' के नाम से भी जाना जाता है। बाक़ी सभी  एनआईटी की तरह यहाँ भी ५०% सीटें स्थानीय छात्रों के लिए आरक्षित हैं। दक्षिण भारत में  स्थित होने के बाद भी हिंदी माध्यम के विद्यार्थियों को किसी प्रकार की कठिनाई का अनुभव नहीं होता है। संस्थान का माहौल पढाई के लिए उपयुक्त है।
डेसमंड टूटू

डेसमंड्आ मपीलो टूटू (जन्म ७ अक्टूबर १९३१) दक्षिण अफ्रीकी समाजसेवी, राजनेता एवं केप टाउन शहर के आर्चबिशप हैं।
इन्हें [[ २००५[५] ]] में भारत सरकार द्वारा गाँधी शांति पुरस्कार से सम्मानित किया गया था।

पुरस्कार एवं सम्मान

इन्हें [[ २००५[५] ]] में भारत सरकार द्वारा गाँधी शांति पुरस्कार से सम्मानित किया गया था।

टूटू के महत्वपूर्ण वक्तव्य

डेसमंड टूटू ने एक बार कहा था,  जब मिशनरी अफ्रीका आये तो उनके पास बाईबल थी और हमारे पास जमीन । उन्होंने कहा, " हम तुम्हारे लिये प्रार्थना करने आये हैं ।" हमने आंखे बंद कर लीं । और जब खोलीं तो हमारे हाथ में बाईबल थी और उनके पास जमीन ।
नुकुअलोफ़ा

नामोत्पत्ति

टोंगाई मिथ्य-कथाओं के अनुसार "नुकु" का मतलब "स्थान" और "अलोफ़ा" का अर्थ "प्यार" है, यानि "नुकुअलोफ़ा" का अर्थ "प्यार का स्थान" है।
नदिया के पार (१९८२ फ़िल्म)

पटकथा

फ़िल्म की कहानी केशव प्रसाद मिश्र के हिन्दी उपन्यास कोहबर की शर्त के पहले आधे भाग पर आधारित है। इसमें पूर्वी उत्तर प्रदेश में रहने वाले एक ब्राह्मण किसान को दिखाया गया है जो अपने दो भतीजों के साथ रहता है। वो बिमार हो जाता है जिसके इलाज के लिए पड़ोसी गाँव से वैद्य को बुलाया जाता है। जब किसान ठीक हो जाता है तो वैद्य को इलाज के खर्चे के बारे में पूछता है। वैद्य किसान के बड़े भतीजा से अपनी पुत्री का विवाह करने की बात कहता है। किसान तुरन्त इसके लिए सहमत हो जाता है।
ओमकार (इन्द्र ठाकुर) का विवाह वैद्य की बड़ी पुत्री रूपा (मिताली) के साथ विवाह हो जाता है और वो एक खुशी जीवन की शुरूआत करते हैं। रूपा एक बच्चे को जन्म देती है। रूपा की गर्भवती होने के दिनों उसकी छोटी बहन गुंजा (साधना सिंह) उसके साथ रहने के लिए आती है। इसी समय उसे इमकार के छोटे भाई चन्दन (सचिन) से प्यार हो जाता है।
रूपा को जब उनके प्यार का पता चलता है तो वो उनका विवाह करवाने का वादा करती है। लेकिन एक दुर्घटना में उसकी मौत हो जाती है और उसके अलावा अन्य कोई भी परिवार का सदस्य उनके प्यार के विषय में नहीं जानता। किसान और वैद्य गुंजा का विवाह ओमकार से करवाना चाहते हैं जिससे वह अपनी बहन के बच्चे का पालान पोषण कर सके। जब विवाह के सभी अनुष्ठान चल रहे होते हैं तभी गुंजा और चन्दन के प्यार का खुलासा हो जाता है। सर्वसहमति से गुंजा और चन्दन का विवाह हो जाता है।

संगीत

फ़िल्म में काफी मधुर संगीत है जिसमें कौन दिसा में लेके चला रे बटोहिया, जब तक पूरे ना हो फेरे सात, साँची कहे तोरे आवन से हमरे और जोगी जी वाह जोगी जी शामिल हैं।
पिरोजपुर सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग, सीमित मात्रा हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। बरिशाल विभाग में, जनसांख्यिकीक रूप से, इस्लाम के अनुयाई, आबादी के औसतन ८८.१% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

पिरोजपुर सदर उपजिला बांग्लादेश के दक्षिणी भाग में, बरिशाल विभाग के पिरोजपुर जिले में स्थित है।
शबरपा

शबरपा सिद्ध साहित्य की रचना करने वाले प्रमुख सिद्धों में से एक हैं। इनका जन्म ७८० ई॰ में क्षत्रिय कुल में हुआ था। इन्होंने सरहपा से ज्ञान प्रप्त किया। शबरों की तरह जीवन व्यतीत करने के कारण इन्हें शबरपा कहा जाने लगा। इनकी प्रसिद्ध पुस्तक चर्यापद है। शबरपा ने माया-मोह का विरोध करके सहज जीवन पर बल दिया तथा उसी को महासुख की प्राप्ति का मार्ग बताया।

इनकी कविता का कुछ अंश है-
हेरि ये मेरि तइला बाड़ी खसमे समतुला

षुकुड़ए सेरे कपासु फुटिला।

तइला वाड़िर पासेर जोह्ड़ा वाड़ी ताएला

फिटेलि अंधारि रे आकाश फुलिजा।।
गुणवत्ता नियंत्रण

इंजीनियरिंग और उत्पादन क्षेत्र में, गुणवत्ता नियंत्रण और गुणवत्ता इंजीनियरिंग का प्रयोग उत्पाद या सेवाएं ग्राहकों की आवश्यकताओं को पूरा करने हेतु डिज़ाइन तथा उत्पादित की गई हैं या नहीं यह सुनिश्चित करने के लिए सिस्टम को विकसित करने के लिए किया जाता है।
गुणवत्ता नियंत्रण इंजीनियरिंग और निर्माण की शाखा है जो ग्राहकों की जरूरतों को पूरा करने या उससे ज्यादा करने के लिए, उत्पाद या सेवाओं के उत्पादन और डिजाईन में विश्वसनीयता और विफलता परीक्षण लेने का कार्य करता है।

गुणवत्ता आश्वासन

गुणवत्ता आश्वासन प्रबंधन के लिए व्यापक रूप से प्रयोग होने वाला एक प्रतिमान है PDCA (योजन-करो-जांच-कार्य) (प्लान-डू-चेक-एक्ट) दृष्टिकोण, जिसे शेवार्ट चक्र के रूप में भी जाना जाता हैं।

असफलता परीक्षण

असफलता परीक्षण (जो प्रतिबल परीक्षण के रूप में भी जाना जाता है), संपूर्ण उपभोक्ता उत्पाद पर प्रदर्शन के लिए एक महत्वपूर्ण प्रक्रिया है। उत्पाद का यह परिचालन (ऑपरेशन) तब तक चलता है जब तक कि यह विफल नही हो जाता, यहां तक कि भारी दबावों जैसे कि कंपन, तापमान और आर्द्रता के बढ़ने पर भी जारी रहता है। यह उत्पाद की कई अप्रत्याशित कमजोरियों को उजागर कर देता है और डेटा को इंजीनियरिंग और निर्माण प्रक्रिया सुधारों को चलाने में प्रयोग किया जाता है।

सांख्यिकीय नियंत्रण

कई संगठन, संगठनो की गुणवत्ता के सिक्स सिग्मा स्तर तक पहुंचने के लिए सांख्यिकीय प्रक्रिया नियंत्रण का इस्तेमाल करते हैं, दूसरे शब्दों में ताकि एक अप्रत्याशित असफलता की सामान्य वितरण पर छः मानक विचलन तक सीमित रहती है। यह संभावना 3.4 दस लाखवीं होती है। नियंत्रित वस्तुओं में कई बार लिपिक कार्य जैसे कि आदेश-प्रविष्टि साथ ही साथ पारंपरिक विनिर्माण कार्य भी शामिल होता है। 
परंपरागत सांख्यिकीय प्रक्रिया सामान्य तौर पर उत्पादन का एक-एक करके (रैन्डमली) नमूने लेते हुए और अंशतः परीक्षण करते हुए आगे बढ़ते हुए उत्पादन परिचालन का नियंत्रण करती है। महत्वपूर्ण गुंजाइशों (टोलेरेन्स) के प्रसारण पर लगातार नज़र रखी जाती है और विनिर्माण प्रक्रियाओं को खराब भाग के उत्पादन होने से पहले ही ठीक कर लिया जाता है।

पूर्ण गुणवत्ता नियंत्रण

पूर्ण गुणवत्ता नियंत्रण सभी नियंत्रणों में सबसे ज्यादा आवश्यक निरीक्षण नियंत्रण है, उन मामलों में जहां सांख्यिकीय गुणवत्ता नियंत्रण तकनीक या गुणवत्ता सुधार कार्यान्वित होने के बावजूद, बिक्री घट जाती है। 
यदि मूल विनिर्देश सही गुणवत्ता जरूरतों को प्रतिबिंबित नहीं करता है, तो गुणवत्ता नियंत्रण का उत्पादन निरीक्षण या विनिर्माण नहीं किया जा सकता है। 
उदाहरणस्वरुप दबाव पोत के लिए सभी पैरामीटर में सिर्फ सामग्री और आयाम ही नहीं बल्कि संचालन, पर्यावरण, बचाव, स्थायीता और रख-रखाव की जरूरतें भी शामिल रहनी चाहिए.
हफथाली लोग

हफथाली (Hephthalites) मध्य एशिया में ५वीं और ६ठी सदी ईसवी में रहने वाली एक ख़ानाबदोश जाति थी। भारत में यह श्वेत हूण और तुरुष्क के नाम से भी जाने जाते थे। चीनी सूत्रों के हवाले से यह पहले चीन की महान दीवार से उत्तर में रहने वाले युएझ़ी लोग थे। यह किस जाति से सम्बंधित थे इसका सही-सही ज्ञात नहीं है लेकिन बहुत से इतिहासकार मानते हैं कि यह एक पूर्वी ईरानी भाषा बोला करते थे। धर्म से हफथाली हिन्दू और बौद्ध धर्म के अनुयायी थे। अपने चरम पर उत्तर भारत का बहुत सा इलाक़ा इनके साम्राज्य का हिस्सा था।

जड़ें

हफथालियों कि जाति के मूल स्रोत के बारे में बहुत सी धारणाएँ हैं कि यह तुर्की भाषी थे या हिन्द-ईरानी भाषी। पहले अधिक इतिहासकार इन्हें तुर्की मूल का समझते थे और वास्तव में भी शायद इनमें तुर्की मूल के बहुत से लोग मिश्रित थे। १९५९ में काज़ुओ एनोकी (Kazuo Enoki) ने दावा किया कि इनका मूल स्थान संभवतः बैक्ट्रिया हो और यह एक पूर्वी ईरानी भाषा बोलते हों। हफथाली लोगों के पुराने नामों से भी लगता है कि वे ईरानी मूल के हैं। अन्य इतिहासकारों ने यह मान तो लिया है लेकिन वर्तमान धारणा है कि यह उत्तरपूर्वी ईरान और उत्तरपश्चिमी भारत की एक मिश्रित जाति थी।
तुलसीपुर

भौगोलिक स्थिति

तुलसीपुर भारत और नेपाल की सीमा पर स्थित है। यह नाक्टी नदी और सिरिया नदी के तट पर और कोइलाबास से १९० किमी दूर स्थित है।
मुंबई की अर्थ व्यवस्था

मुंबई भारत की सबसे बड़ी नगरी है। यह देश की एक महत्वपूर्ण आर्थिक केन्द्र भी है, जो सभी फैक्ट्री रोजगारों का १०%, सभी आयकर संग्रह का ४०%, सभी सीमा शुल्क का ६०%, केन्द्रीय राजस्व का २०% व भारत के विदेश व्यापार एवं 40 बिलियन (US$580 मिलियन) निगमित करों से योगदान देती है। मुंबई की पर कैपिटा आय 48,954 (US$710) है, जो राष्ट्रीय औसत आय की लगभग तीन गुणा है। भारत के कई बड़े उद्योग (भारतीय स्टेट बैंक, टाटा ग्रुप, गोदरेज एवं रिलायंस सहित) तथा चार फॉर्च्यून ग्लोबल 500 कंपनियां भी मुंबई में स्थित हैं। कई विदेशी बैंक तथा संस्थानों की भी शाखाएं यहां के विश्व व्यापार केंद्र क्षेत्र में स्थित हैं। सन १९८० तक, मुंबई अपने कपड़ा उद्योग व पत्तन के कारण संपन्नता अर्जित करता था, किन्तु स्थानीय अर्थ-व्यवस्था तब से अब तक कई गुणा सुधर गई है, जिसमें अब अभियांत्रिकी, रत्न व्यवसाय, हैल्थ-केयर एवं सूचना प्रौद्योगिकी भी सम्मिलित हैं। मुंबई में ही भाभा आण्विक अनुसंधान केंद्र भी स्थित है। यहीं भारत के अधिकांश विशिष्ट तकनीकी उद्योग स्थित हैं, जिनके पास आधुनिक औद्योगिक आधार संरचना के साथ ही अपार मात्रा में कुशल मानव संसाधन भी हैं। आर्थिक कंपनियों के उभरते सितारे, ऐयरोस्पेस, ऑप्टिकल इंजीनियरिंग, सभी प्रकार के कम्प्यूटर एवं इलेक्ट्रॉनिक उपकरण, जलपोत उद्योग तथा पुनर्नवीनीकृत ऊर्जा स्रोत तथा शक्ति-उद्योग यहां अपना अलग स्थान रखते हैं।
नगर के कार्यक्षेत्र का एक बड़ा भाग केन्द्र एवं राज्य सरकारी कर्मचारी बनाते हैं। मुंबई में एक बड़ी मात्रा में कुशल तथा अकुशल व अर्ध-कुशल श्रमिकों की शक्ति है, जो प्राथमिकता से अपना जीवन यापन टैक्सी-चालक, फेरीवाले, यांत्रिक व अन्य ब्लू कॉलर कार्यों से करते हैं। पत्तन व जहाजरानी उद्योग भी प्रत्यक्ष व अप्रत्यक्ष रूप से ढ़ेरों कर्मचारियों को रोजगार देता है। नगर के धारावी क्षेत्र में, यहां का कूड़ा पुनर्चक्रण उद्योग स्थापित है। इस जिले में अनुमानित १५,००० एक-कमरा फैक्ट्रियां हैं।
मीडिया उद्योग भी यहां का एक बड़ा नियोक्ता है। भारत के प्रधान दूरदर्शन व उपग्रह तंत्रजाल (नेटवर्क), व मुख्य प्रकाशन गृह यहीं से चलते हैं। हिन्दी चलचित्र उद्योग का केन्द्र भी यहीं स्थित है, जिससे प्रति वर्ष विश्व की सर्वाधिक फिल्में रिलीज़ होती हैं। बॉलीवुड शब्द बाँम्बे व हॉलीवुड को मिलाकर निर्मित है। मराठी दूरदर्शन एवं मराठी चलचित्र। मराठी फिल्म उद्योग भी मुंबई में ही स्थित है।
शेष भारत की तरह, इसकी वाणिज्यिक राजधानी मुंबई ने भी १९९१ के सरकारी उदारीकरण नीति के चलते आर्थिक उछाल (सहसावृद्धि) को देखा है। इसके साथ ही १९९० के मध्य दशक में सूचना प्रौद्योगिकी, निर्यात, सेवाएं व बी पी ओ उद्योगों में भी उत्थान देखा है। मुंबई का मध्यम-वर्गीय नागरिक जहां इस उछाल से सर्वाधिक प्रभावित हुआ है वहीं वो इसकी प्रतिक्रिया स्वरूप उपभोक्ता उछाल का कर्ता भी है। इन लोगों की ऊपरावर्ती गतिशीलता ने उपभोक्तओं के जीवन स्तर व व्यय क्षमता को भी उछाला है। मुंबई को वित्तीय बहाव के आधार पर मास्टरकार्ड वर्ल्डवाइड के एक सर्वेक्षण में; विश्व के दस सर्वोच्च वाणिज्य केन्द्रों में से एक गिना गया है।
एकलशर्करा

एकलशर्करा (अंग्रेज़ी:मोनोसैकेराइड) सबसे सरल प्रकार का कार्बोहाइड्रेट है। इसका अणु कार्बोहाइड्रेट में सबसे छोटा होता है, तथा इससे ही कार्बोहाइड्रेट के बड़े अणुओं का निर्माण होता है। गलूकोज इसका सबसे अच्छा उदाहरण है।
इनके दो प्रकार हैं-
1* एल्डोस
2* कीटोस
टोम्बुस वाइरस

टोम्बुस वाइरस एक विषाणु है।
२२४८ ईसा पूर्व

२२४८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२४८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बिहारी सतसई

बिहारी सतसई कवि बिहारी की रचना है, यह मुक्तक काव्य है, इसमें 719 दोहे संकलित हैं। इसमें नीति, भक्ति और शृंगार से संबंधित दोहों का संकलन है

कुछ प्रसिद्ध दोहे

सतसैया के दोहरे, ज्यों नैनन के तीर।
देखन में छोटे लगे, बेधे सकल शरीर।
बतरस लालच लाल की, मुरली धरी लुकाइ।
सौह करे भौह्नी हँसे दैन कहे नाती जाई।।
कहत, नटत, रीझत, खीझत, मिळत, खिलत, लजियात।
भरे भौन में करत है, नैनन ही सों बात।
मेरी भव- बाधा हरो राधा नागरि सोइ।
जा तन की झांई परे, श्याम हरित धुती होइ।।
दुसह दुराज प्रजान को क्यों न बड़े दुःख द्वंद।
अधिक अंधेरो जग करत, मिलि मावस रविचंद।।
सोहत ओढैं पीतु पटु स्याम, सलौनैं गात।
मनौ नीलमनि-सैल पर आपतु परयौ प्रभात।।
कहलाने एकत बसत अहि मयूर , मृग बाघ।
जगतु तपोबन सौ कियौ दीरघ – दाघ निदाघ।। 
बतरस-लालच लाल की मुरली धरी लुकाय|
सोंह करैं भौंहन हंसे दैन कहे नटि जाय ||
महेश्वरा नदी

करौली जिले की सपोटरा तहसील में बह रही महेश्वरा नदी को खिजुरा ग्राम स्थित पौराणिक व प्रसिद्ध धर्म स्थान महेश्वरा बाबा के नाम से जानते हैं। सपोटरा डांग जो की बंदूक धारी बागियों और बीहड क्षेत्र होने के कारण दुर्दान्त रहा और पानी के अभाव में खेती बाडी न होने, अवेध खनन् से पर्यावरण बर्बाद होने जैसे कारणों से ग्राम वासियों को रहने में दुर्गम कठिनाईयों का सामना करना पड़ता रहा होगा। वर्ष 1985 से अलवर जिले के भीकमपुरा में वर्षा जल संरक्षण और जोहड़ बनाने के काम में लगे जलपुरुष श्री राजेन्द्र सिंह, तरुण भारत संघ के संपर्क में छोटेलाल गुर्जर आये। और फिर शुरू हुई सपोटरा डांग के 80 ग्रामसभाओं में जल संचयन प्रयास और महेश्वरा नदी को पुनर्जीवन देने का काम। खिजुरा ग्राम में 6 से 7 सितम्बर 2008 को सम्पन्न जलकुम्भ महापंचायत में सरपंच श्री रूपसिंह और अन्य महानुभवों ने श्री राजेन्द्र सिंह तरुण भारत संघ के साथ जनसहमति और जनसहयोग का संकल्प लेकर महेश्वरा नदी को सदानीरा करने और डांग में 107 जल संरक्षण संरचनांओं को बनाने का महान कार्य किया है।  यह नदी रणथंभोर अभयारण्य के कोर एरिया से निकल कर पैरीफ्री एरिया में टोडा के पास चंबल नदी में मिलती है। राजस्थान राज्य की नदियों में माहेश्वरी नदी ऐसी सातवीं नदी है जोकि सदानीरा होकर अपने जलागम क्षेत्र सपोटरा डांग की खुशहाली वापस ला सकी। गांव में लोग बंदूक छोड़कर खेती-बाड़ी करने लगे और महिलाएं पीने के पानी को दूर से लाने की कठिनाई से छूट पाई। सपोटरा डांग का महेश्वरी नदी बेसिन पुनर्जीवन कार्य ग्रामीण सहभागिता और तरुण भारत संघ, राजीव गांधी फाउंडेशन व जल बिरादरी के प्रयासों से लोगों के जीवन में खुशहाली लौटाने का एक मिसाल बन गया है।

उद्गम

बंधन का पुरा (खिजुरा) समुद्र तल से ऊंचाई 423 मीटर, उद्गम-स्थल बंधन का पुरा से खिजूरा तक महेश्वरा नदी की प्रारंभिक धारा को ‘धोबी वाली सोत’ के नाम से भी जाना जाता है। आगे खिजूरा गांव से चार किलोमीटर पूर्व में ‘महेश्वरा बाबा’ का एक प्राचीन पंच-शिवलिंग है। यहां पर नदी की धारा एकदम 35-50 ft नीचे गिरती है। ‘महेश्वरा बाबा’ का स्थान होने के कारण ही यहां से इस नदी का नाम ‘महेश्वरा नदी’ पड़ जाता है।

संगम स्थल

चम्बल नदी,  में टोडा (सपोटरा) समुद्र तल से ऊंचाई 157 मीटर

जीपीएस लोकेशन

N 26-10-34, E 76-54-05 से
N 26-18-34, E 77-02-0

उपनाम

धोबी वाली सोत, मेरवाली सोत, धनियां सोत

लम्बाई

27 कि.मी. जलागम क्षेत्र 102 वर्ग कि.मी.

दर्शनीय स्थल

महेश्वरा बाबा का स्थान भगवान शिव की प्राकृतिक पूजास्थली महेश्वरा बाबा के कंदरा पर नदी का प्राकृतिक वाटरफाल

पर्यटन स्थल

रणथम्भोर राष्ट्रीय अभारण्य

जन सहयोग से बनी जलसंरचनाएं

107 (जोहड़/बांध) नदी के पुनर्जीवन कार्य में प्रयास करने वाली संस्थाएं तरुण भारत संघ, राजीव गांधी फाउण्डेशन, जल बिरादरी के साथ सपोटरा डांग की 80 ग्राम सभाओं के ग्रामवासी।